da da da da da da nb da en da da da da da sv en da da da da nb nb en en
De unge havde kasterne - Svanholm Cricketklub
Mandag d. 27. februar 2012 kl. 09:39 af Henrik Pfaff
Nok engang blev det bevist, at indendørscricket er de unges spil. Svanholm III - bestående af tre juniorspillere (Mati Malik, Saif Yaqoob og Khizar Javaid), en drengespiller (Mads Henriksen) og to yngre seniorer (anfører Imran Ahmed og Wajid Hussain) - vandt det sjællandske slutspil for senior pulje B og C i Schneekloth-Hallen – efter finalesejr i en velspillet kamp over Ishøj II og skal nu førstkommende lørdag deltage i slutspillet om sjællandsmesterskabet indendørs,
Svanholm III`s vindere: Fra venstre Wajid Hussain, Saif Yaqoob, Mads Henriksen, Mati Malik, Khizar Javaid, Imran Ahmed (anf)
I den ene semifinale var der rival opgør mellem Svanholm II`s ældre garde og Svanholm III`s yngre. Svanholm II med Zishan Shah (32)i spidsen startede med 134, hvilket passeredes i sidste over, hvor de yngre scorede fornødne 13 på de første 5 bolde. Til de ældres forsvar må det siges, at deres hold ikke just var præget af kastere
I finalen startede Svanholm II med 134 og Ishøj II mistede sin sidste mand i næstsidste over ved 107.
Mati Malik scorede i begge kampe over 30, mens Saif Yaqoob gjorde det godt som kaster. En Wajid Hussain med formentlig minus 10 kg. var også en positiv overraskelse
Resultaterne i slutspillet for pulje B og C.
Nr. 1 Pulje B Ishøj II over nr. 2 i Pulje C Taastrup. Taastrup 57. Ishøj II 58/3
Nr. 1 i pulje C Svanholm III over nr. 2 i Pulje B Svanholm II. Svanholm II 134 (Zishan Shah 32). Svanholm III 137/4 (Mati Malik 34)
Finale: Svanholm III 134 ( Saif Yaqoob 36, Mati Malik 33) over Ishøj II 107 (Anis Akhtar 29, Wajid Hussain 3/20).
Vort 1. hold har vundet pulje A efter et indledende nederlag til Albertslund, Derefter var der lutter gevinster.
Slutspillet om senior-SMafvikles efter følgende program:
Lørdag d. 3. marts i Schneekloth-Hallen
kl. 14.00 Vinder pulje A Svanholm I – Vinder pulje B og C Svanholm III
kl. 15.00 Nr. 2 i Pulje A AB – nr. 3 i pulje A Glostrup